
RAPORT DE SPECIALITATE


Subsemnata, Mateșan Valeria inspector de specialitate la Serviciul de Patrimoniu Local și Monitorizare Servicii Publice, din cadrul Primăriei orașului Boldești-Scăeni, analizând  ,,Proiectul de hotărâre privind  concesionarea fără licitaţie publică a unui teren în suprafață de 179 mp, situat pe strada Sportivilor,  F.N.,’’ am constatat următoarele:
- potrivit evidențelor  noastre, pe strada Sportivilor, F.N. T29, Parcela Cc 1835/1, există un teren cu suprafața de 179 mp cu număr cadastral 28006, lotul 1 provenit din dezmembrarea unui teren în suprafață de 405 mp, acesta  făcând parte din domeniul privat al orașului Boldești-Scăeni conform HCL nr. 95/26.06.2024  pentru modificarea și completarea Hotărârii Consiliului Local nr. 26 din 23.02.2021 privind aprobarea Inventarului bunurilor care alcătuiesc domeniul privat al orașului Boldești - Scăeni,
- conform Certificatului de urbanism nr. 226/22.11.2024 terenul are categoria de folosință curți-construcții
- domnul Jingăroiu Ionuț Laurențiu solicită, prin cererea înregistrată la sediul primăriei sub nr. 5453 în data de 03.04.2024, concesionarea unui teren în suprafață de aproximativ 200 mp situat în vecinătatea locuinței pe care o deține, pentru extinderea acesteia.
- concesionarea se va face fără  licitație publică, conform Anexei nr.2 la prezenta hotărâre, pe o perioadă de 49 de ani.
         - configurația terenului se regăsește în PAD, iar datele de identificare în Anexa nr.1;

Față de cele mai sus menționate, consider că inițierea acestui Proiect de hotărâre este necesară și oportună.



                                                              Intocmit,
                                              Mateșan Valeria


